**Erklæring om revisionsklausul for Økologisk Arealtilskud**

**(Tilsagnstype 36 og 37)**

Hvis du ikke kan acceptere, at dit basistilskud bliver nedsat til 55 kr. pr. ha for arealer, hvor der efter tilsagnsperiodens begyndelse foreligger forpligtelse til at undlade brug af kemiske plantebeskyttelsesmidler eller forpligtelser, der i hovedsagen svarer hertil, som følge af pligt pålagt i medfør af anden lovgivning, skal du udfylde og indsende denne erklæring til Landbrugsstyrelsen. Du kan kun anvende erklæringen, hvis det er første gang, dit basistilskud nedsættes til 55 kr. pr. ha på grund af forbuddet. Hvis Landbrugsstyrelsen godkender din erklæring, bortfalder hele tilsagnet, som erklæringen vedrører. Når tilsagnet bortfalder som følge af revisionsklausulen, kræver vi ikke tilbagebetaling af tidligere udbetalt tilskud. Når tilsagnet bortfalder, vil du ikke modtage udbetaling for tilsagnsåret 1. september 2022 – 31. august 2023 og efterfølgende tilsagnsår.

I den tilhørende vejledning kan du læse mere om betingelserne for at anvende erklæringen.

**Den udfyldte og underskrevne erklæring skal være modtaget senest den 21. april 2023 hos Landbrugsstyrelsen, Augustenborg Slot 3, 6440 Augustenborg eller pr. mail:** **arealtilskud@lbst.dk**

|  |
| --- |
| **Brug af revisionsklausulen 2023 – tilsagn givet under LDP 2014-2020**(Jf. artikel 48 i Europa-Parlamentets og Rådets forordning (EU) nr. 1305/2013 af 17. december 2013) |
| **1. Oplysning om tilsagnshaver** |  |
| Navn: | CVR-nr.: |  Evt. P-nr.: |
|  |  |  |
| Adresse: | CPR-nr. (Udfyldes kun, hvis du **ikke** har et CVR-nr.): |
|  |  |
| Postnr.: | Tlf. nr.: |
|  |  |
| By: | E-mail: |
|  |  |

|  |
| --- |
| **Anfør journalnummer og udløbsår for de tilsagn, som erklæringen skal omfatte, samt markbloknummer og marknummer på den eller de marker, der er berørt af regelændringerne.**(Et tilsagn omfatter alle marker med tilsagn under samme tilskudsordning og med samme udløbsår.) |
| Journalnummer: | Udløbsår: | Marknummer: | Markbloknummer: |
| **1:**  |  |  |  |
|  |  |  |  |
| **2:** |  |  |  |
|  |  |  |  |
| **3:**  |  |  |  |

|  |
| --- |
| Dato:  /  / Underskrivers navn:  |
| Underskrift: |
|  |
| Oplysninger fra denne erklæring vil blive brugt af Landbrugsstyrelsen til sagsbehandling og administration. Mere information om, hvordan Landbrugsstyrelsen opfylder reglerne i forordning (EU) 2016/679 af 27. april 2016 (databeskyttelsesforordningen) og lov om supplerende bestemmelser til databeskyttelsesforordningen (databeskyttelsesloven) findes i ”[Vejledning om Økologisk Arealtilskud](http://lbst.dk/tilskud-selvbetjening/tilskudsguide/oekologisk-arealtilskud-5-aarige-tilsagn/#c4800)". |

**Vejledning om erklæring om revisionsklausul for Økologisk Arealtilskud**

Reglerne for Økologisk Arealtilskud er blevet ændret, så basistilskuddet nedsættes til 55 kr. pr. ha, hvis der efter tilsagnsperiodens begyndelse og med virkning inden for det pågældende tilsagnsår i medfør af anden lovgivning foreligger forpligtelse til at undlade brug af kemiske plantebeskyttelsesmidler eller forpligtelser, der i hovedsagen svarer hertil.

Det betyder, at basisbetingelserne (baseline) er ændret for tilsagn, der er berørt af de nævnte ændringer, og at tilsagnet skal revideres. Under afsnittet ”Baggrund” kan du læse mere om baggrunden for, at tilskuddet nedsættes.

**Hvad skal du gøre?**

For tilsagn der revideres, kan tilsagnshaver vælge mellem:

1. **At acceptere revisionen:** Det betyder, at dit tilskud nedsættes til 55 kr. pr. ha for arealer, hvor der efter tilsagnsperiodens begyndelse foreligger forpligtelse til at undlade brug af kemiske plantebeskyttelsesmidler eller forpligtelser, der i hovedsagen svarer hertil, som følge at pligt, der er pålagt i medfør af anden lovgivning. Dit tilsagn bortfalder ikke. Du skal derfor fortsat overholde kriterier for støtteberettigelse, forpligtelser og andre forpligtelser på dine tilsagnsarealer, herunder indberette tilsagnsarealet i Fællesskemaet.

Hvis du vil acceptere revisionen, skal du ikke foretage dig noget og du skal ikke indsende denne erklæring.

1. **At indsende erklæring:** Det betyder, at hele tilsagnet, der er omfattet af erklæringen, ophører uden krav om tilbagebetaling af tidligere udbetalt tilskud.

**Betingelser for at anvende erklæringen om revisionsklausul**

For at kunne indgive erklæring skal du som tilsagnshaver være konkret berørt af regelændringerne om nedsættelse af tilskud. Dit tilskud må ikke tidligere have været nedsat til 55 kr. pr. ha på grund af de nævnte lovkrav.

Bemærk, at erklæring vil kunne indgives i senere tilsagnsår, hvis der senere kommer de nævnte forpligtelser i på tilsagnsarealet.

**Sådan indgiver du erklæringen**

Du skal bruge erklæringen, som du finder på side 1 i dette dokument. Erklæringen skal indeholde oplysninger om tilsagnets journalnummer, udløbsår for tilsagnet, markbloknummer og marknummer på den eller de marker, der er berørt af regelændringerne.

Du skal også vedlægge et markkort med indtegningen af de omfattede marker. Markkortet skal være i målforholdet 1:5.000 og markblokke, marknumre samt målforhold skal fremgå af markkortet.

Erklæringen skal være modtaget i Landbrugsstyrelsen senest den 21. april 2023. I særlige tilfælde kan vi dispensere fra den anførte frist for indgivelse af erklæringen.

Erklæringen skal indgives af den, der ved fristens udløb, som ejer eller forpagter, driver de tilsagnsarealer, der er omfattet af erklæringen, og som er registreret i Landbrugsstyrelsen som tilsagnshaver eller i tilfælde af producentskifte vil indtræde i tilsagnet. Erklæringen skal være underskrevet af ovennævnte eller en repræsentant.

Erklæringen må ikke vedhæftes Fællesskema, men skal indsendes som almindelig post eller pr. e-mail. Erklæringen skal sendes til Landbrugsstyrelsen, Augustenborg Slot 3, 6440 Augustenborg eller pr. e-mail til arealtilskud@lbst.dk. Hvis du indsender erklæringen pr. e-mail, vil det være en fordel, hvis du i emnefeltet skriver: ”Erklæring vedrørende revisionsklausul - Økologisk Arealtilskud”.

**Ophør af tilsagn, der er omfattet af erklæringen**

Hvis vi kan godkende din erklæring, ophører tilsagnet med virkning fra 1. september 2021. Der vil ikke være krav om tilbagebetaling af eventuelt tidligere udbetalt tilskud. Hvis det derimod konstateres, at der for perioden forud for bortfaldet er uretmæssigt udbetalte beløb, vil disse blive krævet tilbagebetalt.

**Ingen udbetaling i 2023**

Bemærk, at hvis dit tilsagn bortfalder som følge af anvendelse af erklæringen, bortfalder tilsagnet fra den 1. september 2022. Det betyder, at du ikke vil modtage tilskud for udbetalingsåret 2023 og frem. Husk dog, at du fortsat skal indberette dine tilsagnsarealer i Fællesskema 2023 og søge om udbetaling for at undgå bortfald og tilbagebetaling i tilfælde af, at vi ikke kan godkende din erklæring. Hvis vi kan godkende din erklæring, vil anmodningen om udbetaling for det pågældende tilsagn blive annulleret.

**Baggrund**Økologisk Arealtilskud kompenserer for, at arealer drives efter betingelserne for økologisk jordbrugsproduktion, herunder at der alene anvendes pesticider og gødning, der er tilladt til økologisk jordbrugsproduktion. Tilskud kan kun ydes for forpligtelser, som er mere vidtgående end baseline. Baseline udgøres af de relevante obligatoriske krav indført under national ret, relevante minimumskrav til brug for gødningsstoffer og plantebeskyttelsesmidler m.m.[[1]](#footnote-1) Hvis tilsagnsarealet i medfør af anden lovgivning bliver pålagt krav om pesticidfri drift eller krav, der svarer til pesticidfri drift, er der ikke længere de samme forpligtelser, der kan kompenseres for.

Tilskuddet til arealet nedsættes derfor med virkning fra begyndelsen af det pågældende tilsagnsår.

**Retsgrundlag**

Europa-Parlamentets og Rådets forordning (EU) nr. 1305/2013 af 17. december 2013 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL) og om ophævelse af Rådets forordning (EF) nr. 1698/2005.

Bekendtgørelse nr. 1077 af 1. juni 2021 om økologisk arealtilskud med senere ændringer.

1. Jf. artikel 29, stk. 2, i Europa-Parlamentets og Rådets forordning (EU) nr. 1305/2013 af 17. december 2013. [↑](#footnote-ref-1)